
Programo de plua batalo por paco kaj internacia 
kunlaborado, por libero kaj sendependo de popoloj 

(El la raporto de CK de KPSU al la XXV Kongreso de KP SU, legita de 
la Ĝenerala Sekretario de CK de KPSU Leonid BREJNEV 
la 24-an de februaro 1976). 

Taksante la internacian pozicion dc nia lando kaj la situacion cn la 
monda areno, la Ccntra Komitato de la Partio konkludas, ke la plua 
batalo por la intereso de paco, libero kaj sendependo de popoloj postulas 
nun solvon unuavice de la sekvaj maturiĝintaj taskoj: 

— Konstante fortigante unuecon de la frataj solialismaj ŝtatoj kaj evo- 
luigante ilian ĉiuflankan kunlaboradon en konstruado de nova socio, 
kreskigi ilian aktivan komunan kontribuon en la firmigo de paco; 

— Strebi ĉesigon de la kreskanta, danĝera por la mondo vetarmiĝado kaj 
transiron al reduktado de la akumulitaj provizoj de armilaro, al mal- 
armigo. Tiucele: 

a) fari ĉion eblan por finpreparo de nova kontrakto inter USSR kaj 
USONO pri limigo kaj reduktigo de strategiaj armiloj, por subskribo 
die internaciaj interkonsentoj pri ĝenerala kaj plena ĉesigo de elprovoj 
de nuklea armilaro, pri malpermeso kaj neniigo de armilaro kemia, 
pri malpermeso krei novajn genrojn kaj sistemojn de armiloj por 
amasa ekstermado, kaj ankau influi la naturan medion en militaj kaj 
aliaj malpacaj celoj; 

b) entrepreni novajn strcĉojn por aktivigo de intertraktndoj pri reduk¬ 
tigo de armitaj forloj kaj armilaroj en Centra Eüropo. Post efektivigo 
de interkonsento pri la unuaj paŝoj tiudirekte, daurigi en la sekvontaj 
jaroj la kaüzon de la milita malstreĉigo en la nomita regiono; 




c) strebi, ke anstataŭ la nuna konstanta kresko de la militelspezoj en 
multaj ŝtatoj venu la praktiko de ilia regula reduktigo; 

d) entrepreni ĉiujn rimedojn por plej baldaŭa kunvoko de Tutmonda 
konferenco pri malarmado. 

— Koncentrigi streĉojn de la pacamaj ŝtatoj por likvido de la restantaj 
militdanĝeraj regionoj ka-j antaŭ ĉio por efektivigo de justa kaj firma 
reguligo en Meza Oriento. Lige kun tia reguligo koncernaj landoj traktu 
la problemon pri kontribuo al ĉesigo de vetarmado en Meza Oriento. 

— Fari ĉion por profundigi malintensigon de internacia streĉo, ties aliigo 

en konkretajn formojn de reciproke profita kunlaborado inter ŝtatoj. 

Aktive agi por plene efektivigadi la Finan akton de la Tuteŭropa kon- 

siliĝo, disvolvadi pacan kunlaboradon en Eŭropo. Konforme al la prin- 

cipoj de paca kunekzistado konsekvence daŭrigi evoluigon de interrilatoj 

de longtempa reciproke profita kunlaborado en diversajj sferoj — politiko, 

ekonomio, scienco kaj kulturo — kun Unuiĝintaj Ŝtaloj de Ameriko, 

Francio, FRG, Grandbritio, Italio, Kanado, ankaü Japanio kaj aliaj kapi¬ 
tal ismaj ŝtatoj. 

— Konduki la aferon al garantiigo de sekureco en Azio surbaze de ko- 
munaj streĉoj de la ŝtatoj de tiu kontinento. 

/ 

— Strebi al subskribo de tutmonda kontrakto pri neuzo de forto en in¬ 
ternacia j rilatoj. 

— Konsideri unu el plej gravaj internaciaj taskoj plenan likvidon de ĉiuj 
restaĵoj de la sistemo de kolonia subpremado, rompo de egalrajteco kaj 
sendependo de popoloj, likvidon de ĉiuj nestoj de koloniismo kaj rasismo. 

— Celi neniigon de diskriminado kaj ajnaj artefaritaj baioj en inter¬ 
nacia komerco, likvidon de ĉiuj fenomcnoj de malegalrajteco, diktado, 
ekspluato en internaciaj ekonomiaj rilatoj. 

Tiuj estas, laŭ nia kredo, la ĉefaj taskoj, kies solvon postulas en la 
nunaj kondiĉoj la interesoj de paco kaj sekureco de popoloj, progreso de 
la homaro. Ni konsideras ci-proponojn kiel organikan daürigon kaj dis- 
. volvon de la Pacprogramo, aprobita de la XXIV-a partia kongreso, kiel 
programon de plua batalo por paco kaj internacia kunlaborado, por libero 
kaj sendependo de popoloj. Ni direktos al solvo de tiu;j taskoj la eksteran 
politikon de nia lando kaj kunlaborados en tio kun aliaj pacamaj ŝtatoj. 

Perm esu esprimi la certecon, ke la nobla j celqj de nia politiko en la in¬ 
ternacia areno renkontos larĝan komprenon kaj subtenon flanke de ĉiuj 
, pacamaj, progresemaj fortoj, de ĉiuj honestaj homoj sur la Tero. 

(Trad. sovetiaj esperantistoj) 

Fino al la vetarmado! 
Alvoko - Stockholm 1975 


La venkoj, atingitaj en la sfero de paco kaj malstreĉiĝo, venigis novan 
internacian klimaton, novajn esperojn, novajn fidon kaj optimismon inter 
la popoloj. 

La paeo povas esti defendata. Mondo de paco povas esti konstruata. 

La unueco de la pacfortoj kapablas venki la obstaklojn, kiuj ankoraŭ 
baras la vojon en novan mondon, el kiu por ĉiam estas forigataj agreso, 
ekspluatado kaj subpremado, malsato kaj malriĉeco. 

La vetarmado estas la decida obstaklo, kiu malhelpas la klopodojn por 
fari la malstreĉiĝon nereturnebla. 

La vetarmado ankorafi ciarn minacas nian plancdon per nuklea detruo. 
Kauze de la malstreĉiĝo tiu ĉi danĝero iom post iom estas repuŝata, sed 
la vetarmado endanĝerigas la daüradon de la malstreĉiĝo. 

En multaj landoj de la mondo, kiuj ĉiam troviĝas vidalvide kun plial- 
tiĝantaj vivtenaj kostoj, inflacio kaj ekonomiaj krizoj, la vetarmado ege 
pezas sur la vastaj popolamasoj. Gi forrabas de la popoloj grandan par- 
ton de iliaj riĉaĵoj kaj rimedfontoj. 

La malstreĉiĝo ebligis novajn venkojn en la batalo pri nova internacia 
ekonomia ordo kaj pri la rajtoj de la popoloj disponi pri la riĉaĵoj de sia 
propra grundo. Gi estas armilo en la batalo pri finigo de la disrabado 
per la monopoloj kaj multnaciaj kompanioj. 

La vetarmado kaj la amasigado de armiloj en la manoj de la imperiisloj 
kuraĝigas kaj fervorigas la agresemajn, militarismajn, koloniismajn, 
rasismajn fortojn. La malstreĉiĝo estas grava faktoro por plifortigi la 
klopodojn pri nacia sendependeco, »justeco kaj socia progreso en ĉiuj 
landoj. 

La malstreĉiĝo kreas novajn eblecojn por solvi la hodiau plej akutajn 
problemojn kaj por forigi la fokusojn de streĉiteco kaj konfliktoj. La 
ĉesigo de la vetarmado ebenigus la vojon al la granda celo de la homaro: 
malpermeso de ĉiuj nukleaj kaj aliaj amasneniigaj bataliloj, generala kaj 
plena senarmiĝo — mondo sen armiloj. 

La monda publiko havas pli grandan respondecon kaj pli grandan poten- 
con ol iam ajn antaiie. Gi estas kapabla repuŝi pli kaj pli la militprofi- 
tulojn, la adepto-jn de la malvarma milito, la malamikojn de la homaro. 
La Monda Packonsilantaro alvokas ĉiujn registarojn kaj parlamentojn, 
ĉiujn pac- kaj aliajn movadojn, politikajn partiojn, sindikatojn, virinajn 
kaj junularaĵn organizajojn, religiajn, sociajn kaj kulturajn rondojn, 
kiuj penas pri progreso de la homaro. doni al si reciproke la manon por 
nova, granda, mondvasta ofensivo kontrau la vetarmado. 

Fino al la vetarmado — por ke la malstreĉiĝo fariĝu nereturnebla! 

Fino al la vetarmado — por ke nova internacia ekonomia ordo efektiviĝu! 

Pri Esperanto en la sindikata konferenco 


En Praha okazis inter la 27a kaj 
30a de oktobro 1975 la Vll-a kon- 
ferenco de Internacia sindikata 
unuiĝo de laboruloj en konstru- kaj 
lignoindustrio (UITBB), ano de Tut- 
monda Sindikata Federacio (TSF), 
kun 250 delegitoj el 55 landoj. 

Membro de la franca delegitaro 
Petro Levi, reprezentanta la sindi- 
katan unuiĝon de cement-industrio 
de CGT (Ĝenerala Labor-Kon fede¬ 
racio) prezentis antaŭ la forumo 
dum la lasta kunsida tago la pro- 
blemon pri la Internacia lingvo. Li 
rilatigis sin al la favora eĥo, kiun 
vekis pasintjare la intervĵuo kun 
S. Gäspär, ĝen. sekretario de la 
hungara sindikata konsilantaro, pri 
la utileco de Esperanto en la inter- 
naciaj rilatoj de laboristoj kaj sin- 
dikatanoj. 

La lingva problemo, diris i. a. P. 
Levi, postulas seriozan pripenson 
enkadre de TSF, plue en Internacia 
Konfederacio de Liberaj Sindikatoj 
kaj en Tutmonda Konfederacio de 
Laboro. Ĉiuj sindikatoj interesitaj 
povas integrigi E-on en siaj kulturaj 


aktivecoj, por internaciskala etendo 
de la sindikataj rajtoj kaj por faci- 
ligi la reciprokajn rilatojn. 

En sia referaĵo li pledis por integ- 
rigo de laborulaj postuloj frunte al 
la kapitalisma krizo kaj dangeraj 
manovroj de la multnaciaj societoj. 
Al la interveno pri IL venis kelkaj 
reagoj; la hungara kaj greka dele- 
gitaroj varme subtenis gin ili 
intencas progresigi la aferon sur 
konkreta tereno, opiniante krei spe- 
cialan komisionon sur la nivelo de 
UITBB au tiu de TSF. Aliaj dele¬ 
gitoj evidentigis per sia sinteno 
generale, ke ili apenaü konscias pri 
la problemo. Diversaj estis ankaü 
reagoj de la interpretistoj. 

La estraro de UITBB, kiel konfirmis 
s-ro Levi, konsideris la proponon 
de la hungara delegitaro „ne la ĉefa, 
sed grava“. Espereble, tiu ĉi pozi- 
tiva starpunkto de UITBB influos 
iniciatojn por IL en la aliaj sindi¬ 
kata j organizaĵoj. (kni) 

I 

(El „Starto“, organo de 

ĈEA, 6/1975) 


(resto de p. 3) 

Fino al la vetarmado — por ke la paco estu defendata kaj nova mondo 
konstruata! 

Batalu komune por malpermeso de ĉiu j nukleaj armiloj kaj aliaj amas- 
neniigaj bataliloj! 

Batalu komune por generala kaj plena senarmigo! 

Batalu komune por baldaüa kunvoko de mondkonferenco de UN pri 
senarmigo! 


Monda Packonsilantaro 
— Prezidantara kunsido — 
Stockholm , la 2-an de junio 1975 

Komuniko 


i. 

En la tagoj de la 2-a ĝis la 4-a de aprilo 1976 en Krakovo okazis la laŭ- 
vica Oka Konsultiĝo de reprezentantoj de la Esperanto-asocioj kaj mo 
vadoj en la jenaj landoj: Bulgario, ĈSR, GDR, Hungario, Pollando, SSR 
kaj USSR. 

La Konsultiĝo traktis problemojn de la teoria kaj praktika agado de la 
esperantistaro en la reprezentitaj landoj. 

Eslis ellaborita vico da rekomendoj al la koncernaj LA por pritraktado 
kaj realigado. 

Specialan atenton oni turnis al la letero de la antaŭstaranta en proksima 
julio (u. Ruse, Bulgario) Sepa Ĝenerala konlerenco de Mondpaca Espe¬ 
rantista Movado kaj al la plua plibonigo de la redaktado kaj eldonado 
de ties revuo „Paco“ utiligante por tiu celo la dokumentojn de la Kon- 
ferenco en Helsinki (1975) kaj la pacproponojn ellaSoritajn de la 25-a 
kongreso de komunista partio de Sovetunio kiel ankaŭ la venontjaran 
Mondan Paekongreson en Varsovio. 

Oni pridiskutis ankaŭ vicon da taskoj en la sfero de la praktika kun- 
laboro de la koncernaj LA. 

En la tagordo figuris ankaü la temo pri la parlamenla kaj regiona agadoj 
en la socialistaj landoj lige kun la programo pri similaj agadoj de Uni- 
versala Esperanto-Asocio. 

Estis traktitaj iuj sciencaj kaj teoriaj problcmoj kiel ekz. pri ellaboro de 
lundamentaj sciencaj materialoj rilate la staton kaj evolutendencojn de 
la problemoj de Internacia Lingvo, kunlaborado kun la Centro de Esploro 
kaj Dokumentado pri la Monda Lingvoproblemo (CED) k. a. 

Oni prenis decidojn pri la preparo de la venontjara Naŭa Konsultiĝo. 

La Prezidumo de Pola Esperanto-asocio aranĝis amikan akcepton por la 
partoprenintoj en la konsultiĝo. 


II. 

La Konsultiĝon partoprenis ankaü reprezentantoj — gvidantoj de la Junu- 
laraj Sekcioj de la koncernaj LA, kiuj pri traktis komunajn kaj specialajn 
problemojn de la junulara esperantista movado en socialismaj landoj. 

La reprezentantoj informiĝis reciproke pri la strukturo kaj atingoj en 
siaj landoj por trovi pli konvenan bazon por kunordigi la estontan agadon. 
Oni esprimis deziron kaj pretecon plii'irmigi la kontaktojn inter la junaj 
esperantistoj cele al pli vasta amikeca kunlaboro inter la junularo de la 
socialismaj landoj por komunaj celoj. 

Elirante el la fakto, ke la konsultiĝo de la junularo estis tre fruktodona, 
ĉiuj reprezentantoj de la junularaj sekcioj de la socialismaj landoj inter- 
konsentis, ke valoras kaj necesas daürigi la partoprenon de la junularo 
en la sekvontaj laŭvicaj konsultiĝoj. 

* ♦ * 

Estas petataj ĉiuj esperantistaj kaj aliaj iniormorganoj publikigi parle 
aŭ entute tiun ĉi komunikon. 


Krakovo, Pola Popola Respubliko 
5. 4. 1976 

Andräs Sugdr 

Ĉe komenco de nova, rapida prospero 

Interparolo kun la prczidanto de Ja sovetaj esperanlistoj en Moskvo 

Mahomed Isajev, la prezidanto de la komitato okupiĝanta pri la inter- 
naciaj interrilatoj de la sovetaj esperanlistoj , estas 48-jara scicnculo, 
devenanta el la Nord-Kaukaza oseta gento. La oseta kaj la tadjika lingvoj 
apartenas al la persa lingvo familio. Tio estas la kaüzo, ke Mahomed jam 
de infanaĝo estis altirita al la studado de la iranaj lingvoj. 

— Al Esperanto mi venis per la lingvoscienco — li diras. — En mia libro 
„Lingvo kaj nacio“ la lasta ĉapitro traktas la lingvon de la estonteco. 
En ĝi mi eksplikas, ke la internacia lingvo de la estonteco povos esti 
nek iu el la ekzistantaj naciaj lingvoj, nek la „natura“ miksajo de la 
hodiaua-j naciaj lingvoj. La kunfandiĝo de la disvolviĝintaj lingvoj estas 
praktike neebla. La ĝisnuna historio de Esperanto estas unusola grandega 
kaj sukcesa eksperimento: pruviĝis, ke artefarita lingvo estas vere cbla, 
ĝi ekzistas kaj floras. Miaj kolegoj sciencistoj ofte demandas, ĉu estas 
eble esperantigi ekz. Puŝkin-on. Kiam anstatau respondo mi deklamas 
al ili iun poemon de Puŝkin, ili kapitulacas. Belege — ili diras. 

Kaj cu la rusa lingvo? 

— Kiel soveta homo, ĉu vi ne pensas, ke la rolo de la internacia lingvo 
atendas la rusan lingvon, — mi demandas. 

— Ne, nome pro pluraj principaj kaj praktika-j kauzoj. Lenin malaprobis 
ankaŭ tion, ke la rusa estu la ŝtata lingvo de Sovet-Unio. Rigardu, jen 
vi trovas en la 24a volumo de la Lenin-kolekto, sur la paĝo 294 la sek- 
vantan artikolon de Lenin: „Ĉu estas necesa deviga ŝtata lingvo?“ La 
deviga ŝtata lingvo estas bastono kaj per bastono oni povas peli neniun 
en la paradizon — skribas Lenin. 

La rusa restos ankau plu la natura peranta lingvo inter la nacioj 
kaj gentoj en nia lando kaj mi scias, ke ankau eksterlande multaj lernas 
ĝin. Sed la rolon de unika internacia lingvo ĝi ne povos ludi, same kiel 
nek la angla, nek la franca au hispana. 


Interlingvistiko? 

— En la lingvoscienco instituto de la Soveta Scienca Akademio vi estas 
la prezidanto de la „grupo por la problemoj de la interlingvistiko“. Pri 
kio okupiĝas tiu grupo? 

— Pri la demando de la internaciaj lingvoj. Nia grupo ekzamenis pli ol 
sescent projektojn kaj lingvo-sistemojn, inkluzive de Interlingua, Ido kaj 
diversajn natursciencajn eksperimentojn por la kreo de internacia fak- 
lingvo. Eĉ estis ankaŭ pluraj sovetaj aŭtoroj. kiuj kreis novan inter- 
nacian lingvon. Ekzemple Juŝmanov, la elstara arabologo ellaboris arte- 
faritan lingvon kun la nomo Eterfi (ekonomi tempor, energi, medi). Nia 
laborgrupo rifuzis ĉian provadon kaj konkludis, ke inler la 600 projektoj 
sole Esperanto estas vivkapabla, eĉ: perfekta internacia lingvo. 

i 

— Kaj kio estas la „oficiala“ opinio, se tia ekzistas? 

— La prezidantaro de la Scienca Akademio en 1973 faris decidon dc 
historia signifo. Ĝi estis vera trabato tra la fonto. Tiam fondiĝis ankaŭ 
nia laborgrupo; pri ĝia konkludo pli frue mi jam parolis. Ekde la decido 
de la Scienca Akademio jam neniu povas nomi la esperantisto»jn iaj 
kapricaj hobiuloj aŭ stranguloj. 

— Jes, sed vi bone scias, ke la disvastiĝon de Esperanto oni ne povas 
efektivigi per decidoj. Ja multaj estas la obstakloj... 

— Rigardu, juna planto rapide disvolvas siajn branĉojn, kaj se la cir- 
kcnstancoj estas favoraj, ĝi bone kreskas. Sed se oni rompas la trunkon 
de la disvolviĝanta arbeto, poste multe pli malfacile ĝi kreskos plu. 

— Do, pli konkrete? 

— La nutra grundo de Esperanto estas la paco, la evoluo de la inter- 
naciaj rilatoj. En militaj tempoj malmultaj lernas internacian lingvon. 
La unua plago, kiu trafis Esperanton, estis la unua mondmilito. En nia 
lando tiun plagon ĝi rapide transvivis kaj post la revolucio ĝi bele 
ekprosperis. Poste denove venis tempoj pli malfacilaj, kaj nun mi ne 
pensas nur pri la konataj subjektivaj kialoj. sed unuavice pri la nova 
objektiva malfeliĉo: pri la dua mondmilito, kaj poste pri la jaroj de la 
malvarma milito. La komenco de la renesanco estis en 1957 la Renkonto 
de la Tutmonda Junularo en Moskvo kiam ni formis junularan esperan- 
tistan grupon. De tiam la evoluo estas seninterrompa kaj rektalinia, sed 
pri tio ni tute ne povas esti kontentaj. Miaopinie en nia lando Esperanto 
staras ĝuste nun ĉe la komenco de sia florado. de sia plej granda evoluo. 

— Kial ĝuste nun? 

% 

Lingvokomisarioj 

— Mi klarigos ĝin. En la unuaj jardekoj de la soveta reĝimo oni devis 
oferi ĉiujn lingvistikajn fortojn. talenton kaj ambicion al la disvolvo de 
la 130 naciaj lingvoj de la lando. Dum dek jaroj per nekredebla energio 
ani kreis kvindek literaturajn lingvojn! Por komparo, jen la hodiaüa 
Afriko, kiun ankau vi bone konas: tie eĉ eksperimenton oni ne faras por 

krei la alfabetismon de kelkaj triboj kun centmil aŭ miliono da membroj, 
sed trudas devide la anglan aŭ francan lingvon, kvankam la plimulto de 
la loĝantaro eĉ ne komprenas ĝin. Ĉe ni la konstruado de la lingvoj estis 
same tiel grava ŝtata, ec partia tasko, kiel la industriigo. La gvidantoj 
de la lando, Kalinjin, Mikojan kaj aliaj de tempo al tempo vojaĝis al 
la tero de tiu aŭ alia gento en ofico de „alfabetismo-kreaj komisaroj’* 
(komisar po sozdaniju pismennosti) kaj ekhavis literaturan lingvon ankaŭ 
multaj naeioj nombrantaj apenaŭ du-tri mil animojn. Tiu laboro hodiaŭ 
estas jam sukcese finita. Ofte malgranda popolo simple rezignas pri sia 
literatura lingvo, ĝiaj lerne joj malpleniĝas, la gepatroj enskribigas siajn 
infanojn en lernejojn, kie oni instruas en lingvo de pli granda popolo. 

— Kie troviĝas tiaĵo? 

— Ekzemple en la montaro Pamir dek gentoj kalkulis sume kvardekmil 
animojn. Ilia lingvo similas al la tadĵika. Nun la ruŝana, la bartanga kaj 
ok aliaj gentoj — sen ajna desupra premo — decidis rezigni pri sia lingvo 
kaj aliĝi al la tadĵika. la deziro de la gepatroj iliaj lernejoj jam pli 
frue iom post iom transiris al la tadĵika. Ĉion ĉi mi rakontas, por ilustri, 
ke ĉe ni la prcblemo de la naciaj lingvoj jam solviĝis kaj la grandega 
lingvistika forto de dekmil sciencistoj, interesiĝantoj kaj amatoroj serĉas 
novan taskon. Niaj internaciaj interligoj floradas, la mondpaco regas 
de tridek jaroj kaj ĝiaj perspektivoj estas tre bonaj. Estas donitaj do 
ĉiuj kondiĉoj por la rapida prosperado de Esperanto kaj ĉiam pii oni 
sentas la interesiĝon, la scivolon, eĉ, mi diras: la soifon de la publika 
opinio por nia lingvo. 

Kiom da esperantistoj vivas en Sovet-Unio? 

— Neniu scias tion precize. La kreajon de Bokarev, la Esperanto-rusan 
vorlaron, aperintan en sepdek-mil ekz-oj, dum minutoj oni disportis, kiel 
varmegan „piroĵki“-on (buĥto farĉita per viando) en vintro... Lokaj 
radio- kaj televido-stacioj dissendas kursojn. 

Li aldonis, ke jam maturiĝas la planoj pri ia fondo de la Soveta Espe- 
ranto-Asocio. La populareco de la lingvo alternas lau regionoj. Estas 
stränge, ke ekzemple unu el la plej grandaj esperantistaj centroj estas 
la Siberia urbo Barnaul — onidire en la caraj tempoj ekzilito disvastigis 
tie la lingvon. En Ufa, la ĉefurbo de Baŝkirio, la vespera gazeto publi- 
kigas kurson, en Baltiko plej antaüe estas Litovio, sed ankaü Latvio kaj 
Estonio ne tre postrestas. Belajn rezultojn atingis la armenaj esperan¬ 
tistoj kaj interese, ke la moskvanoj estas nur er. la tria-kvara loko. 
Multaj eldonoj aperas. Oni ofte publikigas en Esperanto la verkojn de 
Jesenin, Puŝkin, Ŝoloĥov kaj Gajdar, la oficialan materialon de la Soveta 
Komunista Partio kaj la paroladojn de Breĵnev. Ĝis nun oni sinkronizis 
tri filmojn en la internacian lingvon (Lenin; Mia Dagestano; La tero, 
kiun ijii amas). Estas pretigata ankaü kvara filmo. 

— Kun granda interesiĝo mi aüdis pri la deklaro de kamarado Sändor 
Gäspär — li daürigas — kaj pri tio, ke la hungaraj sindikatoj volas fari 
Esperanton la interkomunika lingvo de la internacia laborista movado. 
Se tio sukcesos. bald.au oni komprenos, ke per tio — krom la ideaj avan- 
taĝoj — oni povas efektivigi grandegan ŝparon de elspezoj! Tiu inieiato 
estas saĝa, kuraĝa kaj precipe: venis en ĝusta tempo, ĝi meritas ĉian 
apog'on. 

(El Hungara Vivo 4/75) 

D-ro Istvän Szerdahelyi 

Planlingvistika dokumentäre I 

En tiu ci nia numero ni lancas novan rubrikon . Gia celo estas: 
ĝustigi, korekti kaj kompletigi la Dokumentaron de la ĝisnunaj planling- 
vistikaj (interlingvistikaj) fontverkoj. 

Niaj legantoj estas petataj sendi al ni similajn indicojn. 

Uzataj mallongigoj: 

S — P. E. Stojan, Bibliograf io de Internacia Lingvo, Genäve, 1929, foto, 
represo: 1970 (Olms) Hildesheim 
D — E. Drezen, Historio de la Mondlingvo, Leipzig, 1931. 

Ci — L. Couturat, L. Leau, Histoire de la Langue Universelle, Paris. 1907. 
Cä rr —, Les nouvelles Langues Internationales, Paris, 1907. 

•VI — M. Monnerot-Dumaine, Precis d’Interlinguistique generale et 
speciale, Paris, 1960. 

1. GÄTI Istvän 

S, No. 5706, p. 473; D p. 70 (piednoto Nero 4.); M p. 172. En ĉiuj tri fontoj 
nekompleta kaj erara indico. Korekti: 

A Stenographianak I-sö könyve. A’ Tachygraphia vagySzapora iräsmödja, 
mellyet mint a’ Pasigraphiänak Philosophica vagy Universalis nyelvnek 
is elsö vonäsait, közre boesät zsengekeppen Gäti Istvän, Pesten, Trattner 
Jänos Tamäs betüivel 1820. 

En 1893 D-ro Läszlö GOPCSA trovis en la Hungara Nacia Muzeo neel- 
donitan manuskripton de GÄTI, kies titolo estas: 

Stenographia Tachygraphia Pasigraphia Universalis Lingua Rövid Fogla- 
latja, 1824. 

Biografia) notoj: 

Naskiĝis en 1749, Mänd, mortis en 1843. Debrecen; kalvinana pastro, ekde 
1800 juĝisto, la fondito de hungara stenografio. 

Bibliograf io: 

VIKÄR Bela, Gäti Istvän stenographiäja, kapcsolatban a modern steno- 
graphiäval, Budapest. 1889. Aperis en: Magyar Tudomänyos Akadämia 
„Ertekezesek a nyelv es szeptudomänyok köreböl“, vol. XIV., N-ro 12. 

2. KOVACSHÄZI Istvän 

S N-ro 850a, p. 115.; D p. 95. Nekompletaj indicoj. Kompletigi: Pantogra- 
phia (Egyetemes Iräs). Irta Koväcshäzi Istvän. Pantographia (äcriture 
universelle) par Stephen Koväcshäzi, Budapest, 1877. 

Noto: La verketo aperis en du lingvoj: hungare kaj france. 

3. DOHNÄNYI Frigyes 

En la fontoj mankas. 

Panstenographia. Minden nyelvre valö gyorsiräs. Különös tekintettel a 
magyar äs a nemet valamint a szläv es latin nyelvre, iskoläk szämära äs 
magänhasznälatra irta Dohnänyi Frigyes, gymn. tanär. Pozsony-Budapest, 
1876. 

Biografiaj notoj: 

Naskiĝis en 1843. Sobitist, mortis en 1909, Pozsony. Gimnazia instruisto 
de matematiko, fiziko kaj stenografio. Okupiĝis pri kreo de artefarita 
aposteriora ling\^o kaj korespondis kun H. MOLENAAR kies lingvopro- 
jekton li principe akeeptis. 

Bibliograf io: 

Kumlik Emil, Dohnänyi Frigyes, Budapest, 1937. (daürigota) 

Turismaj aranĝoj 1976 (III) 

Ni daŭrigas la informadon pri turismaj esperantistaj aranĝoj 1976 (kom 
paru la listojn en „der esperantist u 1—2Ĵ76) 


Signifo de la uzataj mallongigoj en la kalendaro: 


N: Nomo de la aranĝo 

P: 

Prezo 

T: Temo de la aranĝo 

A: 

Aliĝdato 

O: Organizanto de la aranĝo 

R: 

Rimarkoj 

K: Korespondadreso 

JA: 

Junulara aranĝo 


TBulgario 

18. 8.-29. 8. 1976 - Velingrad 
N: Internacia Esperantista Ferio 

OK: ĉe Manol Ĉolev, Br. Krastini 14, BG—4600 Velingrad 
P: 72 levoj 

17. 9.-24. 9. 1976 — Pamporovo 
N: Ora Esperanto Feriado 
OK: DK de BEA, Pf. 30, Smoljan 


CSSIi 

4. 7.-17. 7. 1976 - Lanĉov 
N: Junpionira Esperanto Tendaro 

OK: Esperanto-Klubo de ĈEA, pk. 72, CS—674 01 Trebiĉ 

18. 7.-24. 7. 1976 - Meza Slovakio 

N: Kultura Turisma Esperanto-Semajno Festivalo 

OK: Ernesto Vana, CS—962 71 Dudince ; Slovakio 

18. 7.-31. 7. 1976 - Lanĉov 

N: Somera Esperanto-Tendaro 

OK: Esperanto-Klubo, loka grupo de ĈEA. CS—674 01 Tfebiĉ 
1. 8.-14. 8. 1976 - Lanĉov 
N: Somera Esperanto Tendaro 

OK: Esperanto-Klubo, loka grupo de ĈEA, CS-674 01 Trebiĉ 


Hungarlo 

17. 8.-22. 8. 1976 — Budapest — Balaton — Danubo 
N: 5a Internacia Varia Semajno (VTS) 

* OK: BTK de HEA, H- 1443 Budapest, Pf. 153 

/ 

Pollando 

13.-14. 11. 1976 - Bydgoszcz 

N: 4-a Internacia Trarigardo de Lumbildoj 

T: Esperanto-Somero 1976 

OK: Klubo Esperanto, str. M. C. Sklodowskicj 10/4, PL—85—094 Bydgoszcz 
27. 12. 1976-2. 1. 1977 - Gdansk. „JA“ 

N: Junulara Esperanto Feriado 

OK: Klubo „Esperanto“, 80—150 Gdansk 6a, str. Legnicka 2/1 

Turismo en Bulgario 


, INTERNACIA EKSPOZICIO „LA TURISMO EN KARIKATUROJ“ 

Kelkaj bulgaraj membroj de Monda Turismo pretigas internacian ekspo- 
zicion „LA TURISMO EN KARIKATUROJ“ . Dank’ al la alvoko aperigita 
en la esperantista gazetaro multe da personoj sendis al la pretigantoj de 
la ekspozicio karikaturojn pri turismo aperintajn en landaj kaj lokaj 
gazetoj kaj revupj. La kolektado de karikaturoj daŭras, ĉar la ekspozicio 
finpretigita devas havi karikaturojn sur 50 paneloj. 

Oni intencas ĉi jare montri parton de la ekspozicio dum la Internacia 
Renkonto Naturamika kun konferenco de Monda Turismo en Abaliget, 
Hungario kaj la 3-a Internacia Arkeologia Esperanto-Brigado en u. Ma- 
rica, Bulgario. 

ENPENETRO DE ESPERANTO EN LA INTERNACIA TURISMO 

Dum la somero 1976 la porjunulara vpjaĝoficejo „JUVENTUR“ en Byd¬ 
goszcz, Pollando, organitas en kunlaboro kun landaj Esperanto-asocioj 
buslinion ESPERANTO, kiu funkcios inter Bydgoszcz kaj Budapeŝto. 
JUVENTUR kaj la Distrikta Komitato de Bulgara E.-Asocio, Smoljan, 
subskribis kontrakton pri starigo de internacia aviadil-buslinio ESPE¬ 
RANTO kiu funkciu inter Pollando kaj Bulgario por interŝanĝo de fe- 
riantaj esperantistoj. Laŭ la kontrakto cirkau 1000 polaj esperantistoj 
ferios en Bulgario kaj 300 bulgaroj en Pollando. Oni veturos per la avia- 
dilo D-RO L. ZAMENHOF. Se vi deziras ferii en Pollando aü Bulgario 
petu informojn de: JUVENTUR, str. Jagelonska 12. PL—85—067 Bydgoszcz, 
Pollando aü DISTRIKTA ESPERANTO-KOMITATO, P. K. 30, Smoljan, 
Bulgario. , 

3-a INTERNACIA ARKEOLOGIA ESPERANTO-BRIGADO (IAEB) 

De la 8-a ĝis la 31-a de aügusto 1976, en urboMarica, Distrikto de Haskovo, 
Bulgario funkcios la 3-a Internacia Arkeologia Esperanto-Brigado „D-ro 
L. Zamenhof“. La brigadon partoprenos 120 bulgaraj kaj alilandaj ge- 
esperantistoj, precipe junuloj kaj studentoj. Oni laboros sep horojn ĝis 
tagmezo por malkovri la sekretojn de la antikva fortikaĵo ASARA, kiu 
situas en la ĉirkaŭaĵo de la urbo Marica. 

La brigadanoj loĝos en komuna loĝejo. Ili ricevados ĉiutage kvarfoje 
manĝadon, laborveston kaj uniformon. Postagmeze kaj vespere la briga¬ 
danoj ĝuados varian ka-j distran programon: prelegoj, projekciado de 
diapozitivoj, lernado de Esperanto-kantoj, karnavalo, grupaj ludoj. spor- 
taj k. a. konkursoj, perfektiga Esperanto-kurso, amuzvesperoj, dancado 
k. a. 

Per autobusoj oni veturos al pitoreskaj lokoj kaj vidindaĵoj en la ĉir- 
kaŭaĵo de urboj Haskovo kaj Marica. Post la fino de la brigado ties 
partoprenantoj senpage ferios kelkajn tagojn ĉe la bordo de Nigra Maro. 
Oni povas aliĝi al la brigado ĝis la 10-a de majo k. i. Se vi deziras ricevi 
pli detalajn informojn skribu al: Stabo de la 3-a IAEB, P. K. 66 1000- 
Sofio, Bulgario. 



Jen la kampadejo! 

Kiel ni informis en „der esperanist“ 1 kaj 2/1976 , de 5a ĝi.s 18a de sep- 
tembro esperantistoj renkontiĝos ĉe Berlin sur la lnternacia kampadejo 
Berlin-Krossinsee • Jen la situo de la kampadejo. ktun desegnis R- Hahl- 
bohm • 



Parnaso — 7(5 


Riga Junulara Espcranto-Klubo organizas poezian konkurson Parnaso 76, 
La celo de la konkurso estas pliaktivigi junajn Esperanto-poetojn kaj 
ĉiujn, kies koro junas, kiuj ne povas silenti pri beleco de la nuna vivo, 
pri amo, mirinda naturo kaj nia movado. 

Ĉiuspecajn originalajn poeziajn verkojn laü libera temo oni sendu ĝis la 
15a de junio 1976 al: Aristida Medinŝ, 226 002 Riga 2, Ed. Smilga 34-5, 
Latvio, 1 USSR. 

Bonan inspiron al ĉiuj. 

Poezia fako de Riga Junulara Esperanto Klubo 


L. Solovjov 


Anekdotoj pri 

Hoĝa Nasriddin Afandi III 

Tradukis Petro Poliŝcuk, Taŝkent 


Nova fonto por la vivteno de 
Nasriddin Afandi 

Pro sia spriteco Nasriddin Afandi 
akiris la favoron de la padiŝaho kaj 
la honoron esti invitata al la kor- 
tego. 


Iufoje, en la poŝo de Nasriddin 
Afandi restis eĉ ne unu monero kaj 
li decidis sin turni al la reganto por 
helpo. Sed kiel ofte okazas ĉe la 
regantoj, la padiŝaho estis ĉitage en 
malbona humoro kaj la pordo de la 

trezorejo. restis fermita por Afandi. 
Do, la saĝulo revenis hejmen sen 

10 ajn. 

La sekvintan tagon, revenante post 
la ĉasado hejmen, la padiŝaho ek- 
memoris ke li malfavore kondutis 
rilate al Nasriddin Afandi kaj 
decidis ĝojigi lin per mono kaj 
ĉasaĵo, kiun li abunde ĉasis. Tiucele 

11 direktis sian vojon al la korto de 
Afandi. Kiam li alveturis la korton, 
li ekaŭdis la sonojn de gajaj kantoj 
kaj krioj de festenantoj. La padi¬ 
saho, kun mirego, eĉ distingis la 
voĉojn de plej famaj kaj eminentaj 
kantistoj de la urbo. „Vere, en tio 
ĉi estas ia speco de mistero“, ek- 
pensis la padiŝaho, ,.ja, nur hieraŭ 
Afandi plendis, ke li ne havas 
monon por aĉeti eĉ la panon por 
siaj infanoj. Do, de kie li prenis la 
monon por tiu ĉi festeno? Certe li 
okupiĝas pri ŝtelado. Morgaŭ estos 
necese nepre esplori la aferon“. 
Decidinte fiel, la padiŝaho veturis 
en la palacon ne vizitinte la domon 
de Afandi kaj la postan tagon alvo- 
kis la saĝulon kaj demandis lin: 
,.De kie vi prenas la monon por la 
festenoj, Afandi? Diru nur la veron! 
Ja vi ĉiam plendas pri via mal- 
riĉeco? !“ 

„Mi nur povas diri al vi, ho kara 
kaj granda padiŝaho, ke tiu ĉi mono 
ne estas prenita el via trezorejo.“ 

Pli kaj pli koleriĝante, la padisaho 
ekkriis: „Diru la veron! Se vi ne 
diros al mi, de kie vi prenas la 
monon, mi tuj vokos la ekzeku- 
tiston!“ 

Afandi ekridetis. „Mi diros, ho mia 
kara padisaho, mi diros! Post kiam 
vi fermis antaü mi la pordegon de 
via malavareco, por mi nenio alia 
restis ol elpensi ian ajn rimedon 
por vivteni min kaj miajn geinfa- 
nojn. Mi komencis veti kun diversaj 
homoj je grandaj monsumoj kaj mi 
sukcesis multe gajni. Se vi deziras, 
mi estas preta veti e£ kun vi, ho 
mia kara kaj granda padisaho!“ 

„Pri kio ni vetu?“, demandis ek- 
interesiĝinte la reganto. 


„Morgaŭ, ĝuste je la tagmezo, sur 
la malantaüa mola loko de la korpo 
de mia benata padisaho, aperos 
grandega furunko. Se ne, mi pagos 
al vi la vetsumon.“ „Kia estu la 
vetsumo?“, demandis la reganto. 
„Estu ĝi cento de oraj moneroj“, 
respondis Afandi. „Mi obeas, mia 
kara kaj amata padisaho, estas, do, 
interkonsentite!“ 

Ili premis reciproke la manojn kaj 
Afandi revenis hejmen. Sed la 
padisaho ec ne fermis la okulojn 
dum la tuta nokto. Ĉiumomente li 
palpis sian postaĵon; ĉu ne kreskas 
tie furunko? La furunko aperis nek 
matene, nek je la tagmezo. Ekĝojis 
la padisaho kaj ordonis seli la ĉeva- 
lon. „La fanfaronulo Afandi mal- 
gajnis,“ ĝojegis li, „jen mi montros 
al li! Ni vidu de kie li prenos tiun 
centon da oraj moneroj!“ 

Kun granda estimo Afandi renkontis 
la reganton ĉe la pordo de sia hejmo 
kaj salutis lin per humila kapklino, 
riverencinte al li. 

„Nu, Afandi, ja mi nenian furunkon 
havas! Tuj pagu al mi la malgaj- 
nitan centon da oraj moneroj!“ 

„La cento da oraj moneroj atendas 
mian suverenon“, respondis Afandi, 
„sed mi devas rigardi propraokule, 
ke la furunko ne kreskis. Bonvolu 
eniri en la gastocambron.“ Kon- 
dukinte la padiŝahon en la domon, 
li petis lin stari dorse al fenestro 
kaj senvestiĝi. Ridante, la padiŝaho 
plenumis la peton de Afandi kaj 
triumfante ekkriis: „Nu, Afandi, 
ĉu nun vi jam certiĝis pri tio, ke vi 
malgajnis la veton?“ 

„Vi estas prava, via moŝto! Jen 
estas via cento da oraj moneroj, 
respondis Afandi, respektoplene 
etendante al li la monujon. 

Kontenta pri tio, ke li superruzis la 
plej ruzan saĝulon, la padiŝaho 
prenis la oron kaj forveturis en la 
palacon. 

La sekvintan tagon la padiŝaho 
eksciis, ke en la hejmo de Afandi 
estis aranĝita festeno, eĉ pli pompa 
ol la antaüa. La mirigita padisaho 

alvokis Afandi kaj demandis lin: 
„Aŭskultu, do, Afandi, nur hieraŭ 
vi malgajnis al mi centon da oraj 
rnoneroj kaj ... aranĝas la festenon. 
Eble vi mistifikas min? 

„Ĉu mi povas tion permesi al mi, 
mia padiŝaho?, respondis Afandi 
plej respektoplene. „Mi estas saĝaJ 
Estas vere, ke mi vetis kun vi kaj 
malgajnis, sed samtempe, mi vetis 
je samaj monsumoj kun dudek 
personoj kaj gajnis du milojn da 
oraj moneroj.“ „Pri kio, do, vivetis 
kun tiuj personoj“, demandis la 
reganto. „Mi vetis kun ili, ke mi 
montros al ili, tra la fenestro de 
mia hejmo, la postaĵon de via 
mosto.“ 

Aüdinte la klarigon de Afandi, la 
padiŝaho multe ridis kaj diris: 
„Kvankam tiuj dek mil oraj mone¬ 
roj, kiun vi de nun ĉiumonate rice- 
vados estas nenio kompare kun via 
saĝeco, mi tarnen petas vin, ke vi 
tion akceptu kiel signon de mia 
respekto al vi!“ 

Cu povas mortl kaldronoj? 

Nasriddin Afandi prunteprenis de 
sia riĉa najbaro grandan kaldronon, 
kaj post dusemajna uzado redonis 
ĝin al la posedanto, aldoninte anko- 
raü unu malgrandan kaldronon. La 
mirigita najbaro demandis, kial 
Afandi donas al li la duan kaldro¬ 
non. „Vi ne miru, kara najbaro, via 
kaldrono naskis la malgrandan, dum 
&i estis en mia hejmo“, respondis 
Afandi. Kompreneble, la najbaro 
akceptis ĝoje la duan kaldronon. 

Post iom da tempo, Afandi denove 
petis la najbaron pruntedoni al li la 
grandan kaldronon, kaj tiu volonte 
ĝin donis al Afandi. 

Pasis multe da tempo, sed vane la 
najbaro atendis la kaldronon. Afandi 
ŝajnis forgesi pri tio, ke estas necese 
redoni ĝin. Tiam la najbaro vizitis 
la hejmon de Afandi kaj diris al la 
lasta: „Estimata Afandi, vi forgesis 
redoni la grandan kaldronon. ja la 
malgranda kaldrono ploras pri sia 
patrino.“ „Ho, ve al mi, ekploris 
Afandi, okazis granda malfeliĉo. Via 


kaldrono mortis! . . . “ „Sed, ĉu 
kaldrono povas morti?“ ekkriis la 
mastro. „Se kaldrono povas naski, 
kial ĝi ne povas morti?“, demandis 
responde la ploranta Afandi. 

Perdita insuleto? 

Peudita insuleto en la vasteco de la 
Esperanto-movado: Kubo. Fermu 
viajn oKulojn kaj pensu momenteton 
pri ĝi. Ĉu vi faris tion? Se jes, 
bonvolu malfermi la okulojn kai 
plulegi. 

En Kubo malproksime de ĉiuj Espe- 
rantaj ĉefurboj, de ĉiuj kongresoj 
kaj renkontiĝoj, de ĉiuj skisemajnoj 
kaj vintraj feriadoj, malproksime, 
tre malproksime, de Roterdamo, de 
la ekirpunkto de revuoj kaj aliaj 
informiloj, nu- tie en Kubo tarnen 
esperantistoj kapablas vivi kaj espe- 
rantumi. 

Tarnen ili spertas akran solecon. En 
letero de la prezidanto de Kuba 
Esperanto-Asocio ni povas legi la 
jenon: „. . . kelkfoje ŝajnas al ni ke 
ni estas perdita insuleto en la vas¬ 
teco de la Esperanto-movado. En 
nian landon ne eniras esperantling- 
vaj dissendoj, eksterlandaj esperan- 
tistoj estas maloftuloj kaj la ne- 
regula mara poŝto permesas al ni 
legi Esperantajn novaĵojn kiam ili 
fariĝas historio.“ 

Niaj kubaj geamikoj petas lerno- 
librojn en la hispana, librojn en 
Esperanto kaj revuojn, ankaü mal- 
novajn kaj iom difektitajn. 

Ni montru al ili kiom forta kapablas 
esti esperantista solidareco. Ni mon¬ 
tru al ili, ke, kvankam vasta, la 
Esperanto-movado ne permesas la 
ekziston de perditaj insuletoj en sia 
sino. 

La petitan materialon bonvolu sendi 
rekte al Kuba Esperanto-Asocio, 
poŝtkesto 314, Habano 1, Kubo. 

Se vi volas proponi alispecan helpon, 
bonvolu kontakti la respondeculon 
de UEA pri landoj kun neorganizita 
movado: 

Renato Corsetti, Via Strabone, 1 
I - 00176 Roma, Italio. 

Aperis „Pola Esperantislo“ 
12 1975 


Certe, la revuo de nia pola najbaroape- 
radas kun malfruiĝo. Tarnen, la februare 
aperinta numero 1 — 2/1975 estas vere 
bona rezulto de lerta redaktado kaj ne 
perdas multe de sia aktualeco. 

Menciindas la enkonduka artikolo de la 
nova redaktoro Jerzy Uspienŝki, kiu 
prezentas vere tre riĉan programon por 

la enhavo de la revuo. 

✓ 

Gravaj aktualaj politikaj temoj („La- 
jaro de la venko“ kaj „La tria korbo“ 
(Fina Akto de Helsinki) estas traktitaj intereskapte kaj verve. Pensigas 
la artikolo de la redaktoro „Esperanto kaj la eüropa sekureco“, en kiu li, 
i. a. klasifas la esperantistojn en „atendemuloj“, „absoluta-j neütraluloj“ 
kaj „aktivaj neutraluloj“. La novjara mezaĝo de la prezidanto de UEA, 
d-ro Tonkin, prezentas interesajn ideo«jn pri la plua iro de UEA. 

Kaj kompreneble la virinoj ludas gravan rolon en tiu numero, ja temas 
pri 1975: „Ĉe la sojlo de la Virina Jaro“, „La Evoj kaj Esperanto“ de 
Barbara Sokalöwna. 

La ĝenerala sekretario de PEA, B. Staszcak, kaj la kasisto de la Cefa 
Estraro, W. Wesolowski, larĝe prezentas superrigardop pri la asocio en 
nia najbara lando. 

T. J. Michalski pritraktas la senfine diskutatan kaj diskuteblan temon de 
la geografiaj nomoj. 

Pri konsiderinda sukceso de la pola televido informas J. Golec kaj kun 
ĝojo ni retrovas sur la paĝoj de PE la studon de M. J. Isaev pri inter- 
lingvistiko (kp. „der esperantist“ n-ro 71). 

Mi nur menciis la ĉefajn artikolo;jn, sed certe estas evidente, ke temas 
pri vere riĉa kaj interesa numero. Abonado al „Pola Esperantisto“ estas 
do rekomendinda, des pli, ĉar oni evidente rekaptos la eldonritmon. 

D. B. 



(foto: malnova numero) 


Popola Altlernejo instruas Espcranton 

Ekde marto 197G la popola altlernejo en la Berlina distrikto Prenzlauer 
Berg oficiale instruas Esperanton. La unuan kurson, gvidatan de s-ino 
Hella Sauerbrey, partoprenas 20 kursanoj. 


15 




„Bulgara Esperantisto“ 

Oficiala organo dc Bulgara Espcrantista * 
A socio (BEA), 

formato 23,5 X 16,7 cm 

% 

„Bulgara Esperantisto“, analoga organo 
al nia „der esperantist“, aperas ĉiumo- 
nate en la amplekso de 16 paĝoj. La 
enhavo estas ĝenerale tre varia kaj 
preskaŭ ĉiam interesa ne nur por bul- 
garaj esperantistoj. Dominas en la ga- 
zete la konstantaj rubrikoj kiel „Heroa 
pasinteco“, „Organiza vivo“, „Poezio 
kaj beletro“ kaj „Tra la Esperanto- 
mondo“. Ilin kompletigas laŭokazaj ak- 
tualaj artikoloj, ŝercoj kaj koresponddeziroj. En la rubriko „Heroa pasin¬ 
teco“ oni povas legi interesa jn okazintaĵojn kaj travivaĵojn el la bulgara 
laborista Esperanto-movado, do temas pri imitinda ekzemplo, ĉu ne? La 
rubriko „Organiza vivo“ respegulas la rimarkindajn atingojn de niaj bul¬ 
gara j amikoj sur la kampo de la laboro per kaj por Esperanto kaj ilian 
firman kunlaboron kun la Komunista Partio, sindikatoj. Patrolanda 
fronto k. t. p. „Poezio kaj beletro“ prezentas en n-ro 7/8—75 i. a. fragmen- 
ton el la vere tre leginda historia romano „Sub la -jugo“ de Ivan Vazev. 
Tra la E-mondo“ raportas koncize, sed multtlanke kaj aktuale pri E- 
aranĝoj. En la rubriko „Lingvaj demandoj“ lasttempe elstaris longa ar- 
tikolo sub la titolo „Interlingvistika utopiismo“ de prof. d-ro Stojan 
Ĝuĝev. Artikoletoj por la lingva perfektiĝo kaj aktualaj informoj pri 
turismaj E-aranĝoj, okazontaj en Bulgario, kompletigas la enhavon. 

Resume: „Bulgara esperantisto“ estas informriĉa gazeto, interesa ankaü 
por ni. Ĉar tion saman verŝajne ankaü niaj bulgaraj amikoj diros pri nia 
„d. e.“, CLR klopodu pri plejeble grandkvanta interŝanĝo de ambau 
gazetoj. D. Dungert 

Rimarko de la red.: La revueto estas abonebla ĉe sinjorino Brigitte 
Thieme, 84 Riesa, Dr.-Külz-Straße 13 



Plej orienta klubo 

La plej orienta Esperanto-klubo de Sovetunio, kiel informis nin ties pre- 
zidanto Vladimir Sapoĵnikov, estas la novaperinta juna klubo de la urbo 
Krasnojarsk. En ĝi aktivas 25 membroj kaj 50 kandidatoj. La urba kom- 
somola estraro bone subtenas la kiubon. 

Cu vi konas 

„HUNGARAN VIVON"? 

Antau 15 jaroj, 1961, verkistoj de la fama 
„hungara skolo" fondis la kulturpolitikan 
Esperanto-revuon HUNGARA VIVO, kiu 
nun apartenas al la plej bonaj kaj intere- 
saj periodaĵoj en Esperantujo. Al ĉiu pro- 
gresinta esperantisto, kiu strebas al plua 
lingva perfektiĝo kaj kiu serĉas intereso- 
kaptan legaĵon mi varme rekomendas 
aboni al „HV“. 

Ni ĉiuj konas la nur tro oftan malsanon de 
E-periodajoj: amatora redaktado, modesta 
ekstera kvalito, pure verdfamiliaj sciindaĵoj. La revuo HUNGARA VIVO 
estas escepto. Ĝi estas vere reprezentativa organo, samkvalita kiel bonaj 
naciaj kulturpolitikaj revuoj (32 paĝojn A 4, brila papero, riĉe ilustrita). 
Ĝia celo estas informi per Esperanto pri multflankaj temoj. 

Centra temo estas Hungario — ĝia pacpolitiko, scienco, tekniko, historio, 
naturo, belarto ktp. Sed same detale ĝi informas pri la Esperanto-movado 
kaj -historio, pri originala-j prozo, dramo kaj poezio. Rezencoj, leterkesto, 
humuro kaj krucvortenigmoj distras post serioza studado. 

La lingva kvalito estas elstare bona (ĉefredaktoro : M. Gcrgcly, lingva 
revizio K. Kalocsay*). La autoroj apartenas al la plej lamaj hungaraj 
Esperantistoj-verkistoj (K. Kalocsay, J. Baghy, P. Balkahyi, L. Tärkony, 
F. Szillagy, S. Szathmari por nomi nur kelkajn) au al la eksterlanda aro 
de famuloj kiel W. Auld, R. Rossetti. M. Boulton, R. Schwartz ktp. 

HUNGARA VIVO kompreniĝas kiel posteulo de LITERATURA MONDO, 
kiu 1922—1926 (manko de mono), 1931—1939 (mondmilito) kaj 1947—1949 
(malvarma milito) ludis centran rolon en la E-gazetaro, cetere same sub 
lingva gvidado de la majstroj de la iingvo K. Kalocsay kaj P. Balkänyi. 
Kelkaj legantoj plendas pri tro da neologismo-j kaj troa malfacileco. Certe 
HV ne estas legaĵo por komencanto, sed ĝi celas esti literature valora, 
lingve altkvalita kaj modela por ĉiu progresema, lernema esperantisto. 
HUNGARA VIVO aboneblas per poŝta gazetara servo de GDR (indeks- 
numero 25.377), aperas dumonate kaj unu kajero kostas 2.20 M. Dezirin- 
das, ke laŭeble multaj esperantistoj jam baldaü pligrandigu la rondon 
de la amikoj de HUNGARA VIVO. 

Linde Knöschke 

*) La 27. 2. 1976 ĉesis bati la koro de la granda Kalman Kalocsay. En la 
sekvonta numero apcros ampleksa honorigo kaj prezento de lia verko. 

La red. 

GDR - numero de „Paco" 1975 


Jen la ĉefa enhavo de tiu-ĉi lukse presita kaj riĉe ilustrita 40 paĝa ka- 

jero, kiu estas havebla ĉe Centra Laborrondo Esperanto en Kulturligo dc 

GDR (DDR — 108 Berlin, Charlottenstraße 60): 

— Eŭropa sekureco kaj kunlaboro 

— Post Helsinki — senarmigon! 

— S. Ostrovoj: Versoj pri la plej terura 

— B. Brecht: Anakronisma procesio aŭ libero kaj democracy 

— R. Graetz: La 30-jara datreveno de liberigo de la faŝismo kaj la Balt- 
maraj Landoj 

— L. Schödl: Wilhelm Pieck, unua prezidanto de la Germana Demokratia 
Respubliko 

— R. Hahlbohm: La virina problemo en la historio kaj la Internacia Jaro 
de Virino 

— G. Korotkeviĉ: El la vivo de ardanta homo (Lunaĉarski) 

— R. Hahlbohm: La Germana Kamparana Milito 

— Thomas Mann: La fino de Cipolla (el Mario kaj la magiisto) 

— B. Brecht: Kanto-j el la „Trigroŝa Opero“ 

— H. Sauerbrey: Esperanto-Literaturo, ŝtoneto en la mozaiko de la paco 
(3 paĝoj) 

— D. Blanke: Pri la kontribuo de la laboristaj esperantistoj por la evoluo 
de La germana soveta amikeco en la tempo de la Respubliko de Weimar 
(6 paĝoj) 

— D. Blanke: Oceanoj da informoj (2 paĝa recenzo pri .Esperanto en 
perspektivo“) 

— Kelkaj informo-j pri la atingoj de la esperantistoj en la Germana De¬ 
mokratia Respubliko (3 paĝoj) 

— R. Graetz: Kelkaj pensoj pri la 60a Universala Kongreso de Esperanto 

Krome prilingvaj kontribuoj de Jifi Korinek kaj Henrik Seppik kaj 

recenzoj pri diversaj verkoj en Esperanto. 


Esperanto-Zeltlager in „Intercamping-Krossinsee“ 

Anmeldescheine und Informationen über das Esperanto-Zeltlager in 
„Intercamping-Krossinsee“ bei Berlin, das vom Bezirksarbeitskreis 
Esperanto Berlin betreut wird, sind beim Zentralen Arbeitskreis zu haben. 
Das Zeltlager findet vom 5. bis 18. 9. 1976 statt. (Vgl. „der esperantist“ 
1 und 2/1976.) 

10-a Seminario por kursgvidantoj 


Jam 10-foje la honoroficaj kursgvidantoj kaj funkciuloj de la Esperanto- 
grupoj en Kulturligo, aŭ tiuj, kiuj pretas fariĝi tiaj, tutan (2.-7. 2. 1976) 
semajnon pasigis en la luksa ripozdomo kaj klerigejo de Kulturligo en 
Bad Saarow, ĉe Scharmützellago. 25 seminarianoj aŭskultis prelegojn, 
spertinterŝanĝis ĝis nokto-mezo, amuziĝis, festis kaj ekskursis. Cio-ĉi 
kreis la aparte stimulan kaj agrablan atmosferon, konatan pri tiuj semi- 
narioj. Altajn kapablojn (ĉion kompreni) postulis la prelego de redaktoro 
Jerzy Grum de Radio Varsovio (kp. paĝo 22) pri la kulturpolitiko en Pol- 
lando, la agado de la Esperanto-redakcio de Radio Varsovio kaj ĝenerale 
pri la pola movado. La prezidanto de CLR, Rudi Graetz, traktis la ak- 
tualajn taskojn, problemojn kaj tendencojn en la agado de la esperan- 
tistoj de GDR. Krome li prezentis lumbildojn pri arabaj landoj kaj pri 
Mongolio. Hans Heinel, membro de la prezidiumo de CLR, verve skizis 
la problemojn ĉirkaŭ kaj post Helsinki, solvendajn en la politika kon- 
traüimperiisma batalo. D-ro Till Dahlenburg tutan tagon aüskultigis kaj 
vigligis la seminarianojn pri problemoj de la Esperanto-instruado. La 
sekretario de CLR kaj gvidanto de la seminario, Detlev Blanke, kaj kiel 
tia bonege subtenata de s-ino Hanna Scheffs, mem transprenis kelkajn 
prelegojn. Tio estis pri la aktualaj ideologiaj kaj fakaj evolutendencoj 
kaj problemoj en la internacia Esperanto-movado kaj komparo pri la 
komunikadaj kapabloj de Esperanto kaj de la germana lingvo (ĉe la 
ekzemplo de la vortfarado). Kompreneble oni ne forgesis organizi dignan 
kaj ĝismatenan adiaŭan balon. Laŭdinda estas la fakto, ke du semina- 
rianoj, s-ro Böttcher el Leipzig kaj s-ro Herr el Potsdam ĉiutage gvidis 
lingvajn ekzercojn. S-ino Linde Knüschke prezentis lumbildojn pri Ce- 
hoslovakio. Entute denove tre utila-j kaj agrablaj tagoj en Bad Saarow. 


Kurso en Doneck 


Jam ekde 3 jaroj en Tuturba regiona scienc-teknika biblioteko nome de 
N. K. Krupskaja ĉe la fako de fremd.lingva literaturo funkcias Esperanto- 
kurso (ciarn 3-monata por komencantoj). La fako nun havas vortarojn, 
lernolibrojn kaj periodajojn en Esperanto. Ekde la 7-a de februaro 1976 
komenciĝis nova kurso. En ĝi lernas laboristoj, teknikistoj, oficistoj. in- 
struisto el la lernejoj ktp. entute ĉirkaŭ 60 personoj. Gvidas la kurson 
repiezentanto de la E-sekcio en la urba interklubo Nikolaj Starodubcev. 

La II-a seminario por junaj gvidantoj 

12.- 15. 4. 1976 


Ĉiam denove kaj ĉiam pli forte la esperantistoj de GDR cn kunvenoj, 
kunsidoj kaj konferencoj substrekas la gravecon kaj neceson de lauplana 
edukado de junaj Esperanlo-gvidantoj. Tial ni okazigis en tiu ci jaro la 
Il-an seminarion en tiu-ĉi senco. Cijare la seminarion partoprenis 30 
gejunuloj el preskaŭ ĉiuj distriktoj de nia respubliko. 

Krom du esceptoj la partoprenantaro estis malpli ol 25-aĝa! 

Ĉefe la gejunuloj estis lernantoj, faklaboristoj au studentoj. Inter ili estis 
novuloj de la E-movado ka;j ankau „malnovaj leporoj“. La programo 
konsistis el diversaj prelegoj (ekz. pri „Esperanto en teorio kaj praktiko“ 
de D. Blanke, „aktualaj aspektoj de la aktiveco de la GDR-esperantistoj 
en la Kulturligo“ de R. Graetz kaj „problemoj de la aktiveco de GDR- 
esperantistoj en neesperantista medio kunlabore kun aliaj organizajoj“ 
de R. Krips, diskutoj pri la problemoj kaj progresoj en la distriktoj, var- 
bado por gejunuloj, Esperanto-aranĝoj en 1976 en GDR kaj internaciaj 
turismaj aranĝoj 1976.) 

Unu kulmino de la seminario estis la vizito de reprezentanto de la Centra 
Konsilantaro de Libera Germana Junularo, Andre Waldeyer, kiu estas la 
vicĉefo de la sekcio por internaciaj rilatoj. 

Vespere la partoprenantoj de la seminario fariĝis plej aktivaj kaj viglaj. 
(Sed tio ja estas bone konata, ke kun biero oni pli bone povas diskuti!) 
Niajn vesperojn ni komencis per lumbildprelegoj pri UEA-kongresoj 
(D. Blanke), la TEJO-kongreso en Fredericia (R. Krips) kaj pri Francio 
(I. Erfurth). 

Krome neniu povis plendi pro malbona vetero. Oni eĉ povis sunbruniĝi 
ĉe la lago dum la tagmezpaüzo. Entute la seminario estis tre utila por 
la estonta evoluo de la Espefranto-movado de la junularo en GDR kaj 
evidente ĉiuj partoprenantoj estis tre konlentaj. R. Krips 


Esperanto-rusa vortaro — utila vortaro 


Kiel komencanto mi tre multe uzadas por komprena legado la Esperanto- 
germanan vortaron de E. D. Krause. Bedaürinde mi devis konstati, ke 
tiu-ci cetere bona vortaro ne enhavas ĉiujn por la legado necesajn vor- 
tojn. Tial mi legis kun granda intereso la recenzon pri la Esperanto- 
rusa vortaro de E. A. Bokarev, aperintan en „der esperantist“ n-roj 67/68, 
p. 36. Nun, ricevinte tiun-ci vortaron de CLR kaj laborante per ĝi, mi 
povas nur rekomendi al ĉiuj esperantistoj parolantaj ruse, akiri ĝin, dar 
en ĝi estas troveblaj multaj vortoj, kiu'j ne staras en la Esperanto-germana 
vortaro. Ĝi estas bonega kompletigo al la vortaro de E. D. Krause kaj 
pravigas ĉiukaze la prezon de 4,65 m. 

Siegfried Müller , Senftenbercj 

Tro peza 

La franca dikventrulo Jacques Meunier ne sukcesas ekscii sian precizan 
pezon. Staranta sur pesilo li ĉiam ricevas pesilkvitancon kun admono: 
,.Ne grupe surpaŝi pesilon!“ " 

Lasta rimedo 

Inter la 232 ofertoj kiujn ricevis la aŭtomekanikisto John Withers cl 
Ilampton, usono, je svatiga anonco, ankaŭ troviĝis kvar ofertoj kuri foto, 
en kiuj malesperantaj edzoj lin petis preni iliajn edzinojn. 

36 tagoj inter serpentoj 

. Trevor Krüger el Sudafriko pasigis 36 tagnoktojn en ejo komuna kun 
serpentoj, tiamaniere superante la tiaspecan mondrekordon je 5 horoj. 
Li estis lerninta sidi kaj dormi senmove. En la lastaj horoj de sia restado 
Krüger tarnen malsingarde kaŭzis vivdajrjĝeran momenlon. Maten- 
manĝante li faligis sal-disŝutilon, kiu rulis trans la planko. Tio sufiĉis 
por kolerigi unu el la 48 venenaj bestoj. Bonŝance ĝi retrankviliĝis, kiam 
Krüger ĵetis al ĝi pecon da lardo. 

Aĉvctera asekuro 

La usona firmao „Good Weather Incorp.“ (Bonvetera societo) asekuras 
turistojn kaj feriantojn kontraŭ malbona vetero. La „asekura tempo“ de 
la tago estas precize indikata: de la 10-a matene ĝis la 4-a posttagmeze. 
La kotizo estas 1 dolaro tage. Se pluvas, la asekurito ricevas 40 dolarojn 
tage. Eĉ en „malbona“ jaro la firmao kalkulas netan profiton de 500 000 
dolaroj. 

uVatur-koktelo 

Afiŝo ĉe koktelejo de ripoz-gastejo en Meksiko, kie kelkfojje senteblis 
tertremoj: „Atenton! Tertrema regiono! Ĉi-tie vi ricevas koktelojn mik- 
sitajn de la naturo.“ 

Fervoro 

Per radio-ondoj la polico de Oakwood (Alabamo) ordonis: „Atenton! 
Atenton!“ Policpatrola veturilo PX 2 tuj al 3-a avenuo, kruciĝo 3-a 
strato! Tie promenas tutnuda virino!“ Kelkajn minutojn poste ĉiuj de- 
ĵorantaj policveturiloj aperis je la indikata strat-kruciĝo. 

Strikta obeo de la domordo 

En la ĉambroj de pensiono en Luzern (Svisio) sub la sonorilbutono pendas 
noto: „Ĉambristino — trifoje mallonge premi! 

Servistino — unufoje longe premi!“ 

Iu gasto estis aldoninta: „Kun plezuro... !“ 

Admono 

Dankleteron de la fervoja administrejo ricevis la 26-jara brito Ron Miles, 
kiu per bicikla lampo haltigis trajnon nordokcidente de Londono, kiam 
li estis eltrovinta ke huligano-j baris la relojn. La dankletero finis kun 
la postulo. estonte ne plu senrajtigite surpaŝi fervojan terenon. 

Trad • Linde Knöschke 

Il-a Kongreso de CEA 


La II-a Kongreso de Ĉeĥa Esperanto-Asocio depost ĝia fondiĝo (1969) 
okazis de 7a—8a de februaro 1976 en Praha. Ĝin partoprenis preskaŭ 200 
delegitoj kaj gastoj, inter ili delegitaroj de Bulgara Esperanto-Asocio, 
Pola Esperanto-Asocio, Asocio de Esperantistoj en Slovaka Socialisma Res- 
publiko kaj de Centra Laborrondo Esperanto en Kulturligo de GDR. La 
kongreso multe laboris, elektis novan estraron de ĈEA, akceptis novan 
statuton kaj agadplanon ĝis 1980. Reelektiĝis kiel prezidanto Josef Vitek 
kaj kiel ĝenerala sekretario Zdenko Kfimsky, al ambau niaj kolegoj kaj 
amikoj tre varma-jn gratulojn. Necesas emfazi, ke la delegitaro de GDR 
(R. Graetz kaj D. Blanke) uzis la eblecon kunesti kun la alilandaj dele¬ 
gitaroj, interkonsultiĝi pri aktualaj problemoj de la Esperanto-movado. 
Ankaŭ estis speciale daŭrigita la pensinterŝanĝo pri la plua evoluigo de 
la kunlaboro inter ĈEA kaj la esperantistaro en Kulturligo de GDR. 


Preleg-vojaĝo de Jerzy Grum 

La konata pola ĵurnalisto, redaktoro en la Esperanto-redakcio de Radio 
Varsovio, tradukisto kaj eminenta stilisto, Jerzy Grum, prelegvojaĝis de 
31. 1. 1976 ĝis 6. 2. 1976 tra GDR. Lia vojaĝo estis entreprenita realite al 
la jarprotokolo pri kunlaboro inter PEA kaj CLR por 1976. 

Jerzy Grum prelegis en Berlin, en la kadro de la 10a Seminario por Es- 
perantistaj Kursgvidantoj en Bad Saarow, en Leipzig, Karl-Marx-Stadt 
kaj Dresden. En interesa prelego li in form is la esperantistan aüskultan- 
taron pri aktualaj problemoj de la kulturpolitiko de Pollando post la 
Vlla Partia Kongreso de PULP (Pola Unuiĝinta Laborista Partio). Kom- 
preneble s-ro Grum vaste informis pri la senprecedenca agado de la 
Esperanto-redakcio de Pola Radio kaj pri la pola Esperanto-movado 
ĝenerale. Entute plua paŝo por pliproksimigi la du najbarajn popolojn 
ankaü pere de la internacia lingvo- 


Jozefo Petrin 1905—1975 

Forasis la 30. novembro 1975 la prezidanto de la Rumana Kunordiga Es- 
peranto-Komitato, Jozefo Petrin. 

Kunsido de Centra Laborrondo 

La unua ĉijare laŭvica plenkunsido de Centra Laborrondo Esperanto en 
Kulturligo de GDR okazis la 28. kaj 29. februaro en Dresden. La 
vesperon antaŭe Distrikta Laborrondo Esperanto el Dresden aranĝis tre 
interesan spertinterŝanĝon pri aktualaj problemoj de la esperantista 
agado. La membroj de CLR i. a. diskutis la materialojn, diskutatajn de 
la popolo kaj decidotajn de la IXa partia kongreso de Socialisma Unui- 
ĝinta Partio de Germanio, traktis la direktivon pri elektoj de la espe- 
rantistaj estraroj sur subdistrikta, distrikta kaj respublika ebenoj, pri- 
diskutis la staton de la junulara agado kaj aŭskultis diversajn raportojn 
kaj informojn. 

De speciala graveco estis la fakto, ke partoprenis la kunsidon la ĝenerala 
sekretario de Pola Esperanto- Asocio, inĝeniero Boleslaw Staszczak, kiu 
informis pri la agado de la esperantistaro en Pollando. 

Kun kontento la membroj de CLR akceptis raporton pri duflanka kon- 
ferenco inter CLR kaj la ĉefa estraro de Ĉefia Esperanto-Asocio. 


Ernst Wiehert 90 jara 

La 29. 6. 1976 la senlace aktiva esperantisto Ernst Wiehert festis sian 
90-an vivo-jubileon. Ernst Wiehert dum la lastaj jaroj tre meritiĝis 
tradukante poezion de modernaj verkistoj de GDR, i. a. de Johannes R. 
Becher. Al la jubileulo ankoraü multajn jarojn en sano kaj felico. 

CLR 


Jubilco 85-a 

La 12. 2. 1976 la konata germana esperantisto Walter von Waldowski, 
vortaristo kaj sukeesa kursgvidanto, fariĝis 85-jara. 

Centra Laborrondo köre gratulas al la orjubileulo dezirante ankoraü mul¬ 
tajn agrablajn kaj sana,jn vivojarojn. 


Ni danke ricevis 

— Aktoj de la Akademio, II, 1968—1974. Oficiala Bulteno de la Akademie 
de Esperanto, No 10. Rotterdam—Paris 1976, 80 p. 

— F. R. Kreutzwald. Kalevipoeg, Estona Popola Eposo. Tallin 1975, 85 p. 
kun koloraj pentraĵoj- 

Recenzoj sekvos. 

GDK 

Kiu povas helpi? JVIi serĉas div. n-rojn 
de „der esperantist“ : 1—8, 18—25, 28—31, 
34, 35, 43, 44. Gerhard Böttcher, 7031 Leip¬ 
zig, Maurice-Thorez-Straße 38 

15 gekursanoj dez. kor. tutmonde, bv. 
skribi al: Gerhard Böttcher, 7031 Leipzig, 
Maurice-Thorez-Straße 38 

Dez. kor. pri ĉ. t.: Karl-Heinz Drechsel 
(22 j.), 9208 Lichtenberg 77 

Junulo, 16-jara, dez. kor. tutmonde pri 
ĉ. t., kol. bk. pm.: Hannjo Grosch, 
402 Halle/Saale, Robert-Koch-Straße 8d 
Eugeniusz Jendrysiak, Rothensee, 3019 
Magdeburg, August-Bebel-Damm, Flach¬ 
bauten 3/15, dez. kor. k. germ. esp. 
Junulino, 16-jara, komencantino, dez. 
kor.: Karin Margaŝcfski, 9208 Lichten¬ 
berg 124 

Peter Ritz, 608 Schmalkalden, Weide¬ 
brunner Gasse 13, (21 j.) dez. kor. tut¬ 
monde pri geografio, astronomio, vojaĝoj 

Serĉas jenajn n-rojn de „der esperan¬ 
tist“: 1—8, 11, 12, 18—25, 26—31, 34, 35, 40, 
41, 43, 52—56. Mi pagos aŭ interŝ. kon- 
traü alia esp. literaturo: Oskar Stolberg, 
705 Leipzig, Erich-Ferl-Straße 78 


Kolumblo 


Dez. kor. prefere kun filatelistoj de 
GDR, Luis Fernando Martinez Solis, 
Kesto Aerpoŝta 6950, Medellin - 1, Ko- 
lumbio, Sud Ameriko 


Kubo 


Enrique L. Miranda, Avenida 7/—94/9, 
entre 94 y 98, Güinez, Habana, 49 j., 
teksa teknikisto, dez. kor. tutmonde pri 
ĉ. t., kol. bk. pm. 

Rafael L. Miranda, prez. de „Güinez 
Esperanto-Rondo“, Apartado 53, Güinez. 
Habana, 42 j., kontisto dez. kor. tut¬ 
monde pri c. t., kol. bk. bm. 

Lucas Fernandez Camejo, Ave 47, n-ro 
11203, Reparto Liberacion, San Jose de 
las Lajas, Habana, studento, dez. kor. 
tutmonde, kol. bk, pm, librojn, revuojn, 
gramofondiskojn klp. 


Soveta Unio 

Lernantinoj, 15jaraj, dez. kor. kun ĉ. 1. 
pri ĉ. t., kol. bk, pm, esperantajo.jn: 
Antonina Poljomkina, 453 200 Salavat, 
str. Puŝkina 13—1, Baŝkirio; Larisa 
Akkulova, 453 200 Salavat, str. Gagarina 
20—42, Baŝkirio 

Junulino,. 16jara, dez. kor. tutmonde pri 
kino, sporto, popmuziko, tuiismo, aüto- 
inobilojn, kol. bk, aktorkartojn: Brigitta 
Rudjinska, Brivibas str. 96—1, Liepäja, 
Latvio 

Junulo, 17jara, dez. kor. tutmonde, kol. 
pm, bk: Laimius Straznickas, 234 365 
Stakliŝkes, Prienu raj. Litovio 
Virve Pajula, Aruküla, Viru-jaa gupi 
Sjsk. Rakvere Raj., Estonio, (25j.) dez. 
kor., kol. pm, bk k. esp.-rev. + librojn 

Jurgis Valiunas, Alytaus raj. 234 593 
Punia, Litovio, dez. kor. tutmonde, kol. 
pm, bk k. diskojn 

Librotenisto, 25jara, dez. kor., kol. pm, 
bk k. esp.-librojn, Arvo Toomsalu, 
Pärnu, Estonio, str. Suur-Jöe 54 
Komencantinoj el Pärnu, Estonio, dez. 
kor. tutmonde, kol. bk: Körgesaar, Silva, 
12j., lernantino, str. Kitse 3 — Körgesaar, 
Sirje, 14j., lernantino, str. Kitse 3 — 
Tann, Helve, 52j., kuracistino, str. V. 
Aru 4—6 — Välimaa, Floreida, 6üj., denta 
tcknikistino, str. Seedri la — Koor, Leida, 
18j., lernantino, str. Luka 32a — Rinsar, 
Lia, I7j., lernantino, str. Suur-Jöe 16—11 
— Karula, Ly, 17j., lernantino, str. 
Kingissepa, 38—2 — Taho, Zoja, 27j., 
ekonomistino, str. Haapsalu 37 — Rumen, 
Tiiu, 16j., lernantino, str. Haapsalu 33 — 
Tisler, Kreedi, 30j., med. flegistino, str. 
Rüsika 4 — Löhmussar, Elvi, 38j., fle¬ 
gistino, str. Suur-Kuke 67—24 — Linn, 
Helgi, 41 j., apoteka asistentino, str. 
Luha 23 

